JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Türgi olevat vahistanud 15 Mossadi spiooni
Soojendatakse suhteid Venemaaga
Iisrael alustab ettevalmistusi rünnakuks Iraani vastu
Türgi ametnikud on teatanud, et neil õnnestus paljastada
ja vahistada lausa 15 Iisraeli luureteenistuse Mossadi agenti.
Nende väitel olevat kõik 15 spioneerimise ka üles tunnistanud,
raporteeris Türgi ajaleht Sabah' umbes nädala eest.
Agendid olevat rääkinud ülekuulamistel,
et spioneerisid vähemalt aasta
ja edastasid infot peamiselt Türgis elavate palestiinlastest tudengite
ja erinevate ühenduste kohta, uskudes koguvat infot EL-ile.
Teemat käsitleti ka Iisraeli parlamendis,
kus endine Mossadi asejuht ja praegune parlamendi liige
Ram Ben Barak eitas infot ja nimetas seda valelikuks.
Tema sõnul polnud Türgi avaldatud nimekirjas
ja piltidel vahistatud agentide kohta ühtki,
kes oleks mingis etapis Mossadi kuulunud.
Seitse neist tuvastati hoopis Palestiina omavalitsuse liikmeteks,
kolm neist on Gazast ja neli Juuda ja Samaaria piirkonnast.
Türgi valitsus pole intsidenti ametlikult kommenteerinud.
Türgi on viimasel ajal püüdnud taastada suhteid Iisraeliga,
president Erdogani senine, Palestiina-meelne poliitika
paistab tahaplaanile jäänud olevat
ja huvi Iisraeli energiavarude vastu on tähtsamaks saanud.
Ülehomsest, 1. novembrist alates, avaneb Iisrael taas välisturismile,
teatas terviseministeerium.
See puudutab alguses siiski vaid neid,
kes on vähemalt kaks korda koroona vastu vaktsineeritud,
või neid, kes on tõendatavalt taudi läbi põdenud
ja sellele immuunseks muutunud.
Piirangute all on endiselt riigid, kes kuuluvad punastesse tsoonidesse
ja kus koroonaepideemia on endiselt suur ohufaktor,
mainiti pressiteates.
Piirangud puudutavad endiselt ka neid,
kelle teisest vaktsiinidoosist on möödunud rohkem kui pool aastat.
Avalduses loetleti ka vaktsiine, mille kaitset Iisrael ei aktsepteeri.
Ministeeriumi väitel kuulub nende alla esialgu ka venelaste Sputnik 5.
Iisraeli valitsust ootab peagi tõeline tuleproov,
sest otsustati anda ehitusload umbes 3000-le uuele eluasemele
Juuda ja Samaaria alade asundustes.
Küsimus pole siiski uute asunduste ehitamises,
vaid pigem vanade laiendamises praegu toimiva infrastruktuuri alusele.
Samas andis valitsus load ka palestiinlastele
ca 1300 eluaseme ehitamiseks
aladele, kus juba eksisteerivad palestiinlaste kodud.
USA president on siiski selgelt mõista andnud,
et valitsus peaks igati piirama uute elamute ehitamist,
sest see ohustavat tulevaste rahukõneluste võimalusi.
Peaminister Naftali Bennetti lennuk maandus nädala eest reedel
Venemaa kuurortlinnas Sotšis esimeseks planeeritud kohtumiseks
Venemaa presidendi Vladimir Putiniga.
Visiit toimus samal ajal,
kui Iraan püüab pidevalt suurendada oma sõjalist kohalolu Süürias
ja keset Teherani tuumaprogrammist lähtuvat ohtu.
Enne kohtumist reporteritega rääkinud Putin tänas Bennettit visiidi eest,
mis tähendas 30-aastaste diplomaatiliste suhete uuendamist,
ja õnnitles teda uuesti Iisraeli valitsuse juhtimise eest,
pärast ekspeaminister B. Netanyahu kõrvale tõukamist.
Putin käsitles ka ühist ajalugu
ja sellest johtuvat unikaalset suhet Iisraeli ja Venemaa vahel.
Putin mainis eriliselt NSVL rolli juudiriigi ja Vene kogukonna loomisel,
mis on Iisraelis õitsenud ja mida peetakse
üheks maailma suurimaks venekeelseks kogukonnaks.
Majandusasjade kohta rääkis Putin,
et Iisraeli-Venemaa kaubavahetus on kasvanud viimase 7 kuuga 50 %.
See on äärmiselt oluline märge ja vestleme sellest pikemalt,
ütles ta enne kohtumist, tõdedes,
et ka tipptehnoloogia valdkond on kohtumisel prioriteetne.
Peaminister Bennett tänas Putinit soojalt vastuvõtu eest,
öeldes, et Iisraeli suhted Venemaaga on väga erilised
mineviku, oleviku ja tuleviku tõttu.
Lõpuks tõdes Bennett, et president Putin on olnud juutide tõeline sõber
ja juhtinud kahe riigi tugevat sidet viimased 20 aastat.
Rootsi välisminister Ann Linde käis eelmine nädal Iisraelis,
et püüda luua uusi sidemeid pärast veidi jahenenud aastaid,
kui kaks riiki on olnud eriarvamusel
konflikti suhtes palestiinlastega.
Ametivenna Yair Lapidiga vestles Linde juba eelmisel kuul
ja tegelikult oli kõne esimene kahe riigi diplomaatide vahel
viimase 7 aasta jooksul.
Suhted jahenesid pärast seda,
kui Rootsi toonane ja tollane uus sotsiaaldemokraatlik valitsus
tunnustas 2014. a esimese teona Palestiina riiki,
mis oli esimene omalaadne otsus suure Euroopa riigi poolt.
Linde alustas reisi juudiriigis
visiidiga Jeruusalemma Yad Vashemi Holokaustimuuseumisse,
kus ta asetas pärja kuue miljoni juudi mälestuseks,
kes tapeti Natsi-Saksamaa ja selle koostööpartnerite poolt.
"Luban Rootsi nimel, et ütleme "ei iial enam"
ja mõtleme seda.
Jätkame tööd antisemitismi tõrjumiseks selle kõigis vormides,
tagamaks, et me ei unustaks kunagi," tõdes minister Linde oma kõnes.
Suhted on muutunud pärast endise peaministri Wallströmi lahkumist.
Äsjane ametivisiit tähendab uut algust Iisraeli ja Rootsi suhetes,
tõdes välisminister Linde eelmisel pühapäeval Iisraeli saabudes.
"Me pole ehk alati ühel nõul, kuid head sõbrad võivad
ja tohivadki osades asjades eri meelt olla,"
tõdes ta järgmisel päeval pressikonverentsil Jeruusalemmas
koos ametivenna Yair Lapidiga.
"Minu meelest on tähtis, et teaksite, et Rootsi on Iisraeli sõber,"
täpsustas Linde Lapidile oma kõnes.
Kolmapäeval andis Linde Rootsi riigiraadiole intervjuu,
kus tõdes, et "kui tahame suuta toetada majandusarengut täiel jõul,
ei saa meil olla korruptsiooni sellisel määral nagu Palestiinas,"
mida kajastas ka Iisraeli kanal Arutz Sheva.
"Iisraeli endine valitsus ei tahtnud mingeid suhteid Rootsi valitsusega,
kuna tunnustasime Palestiinat.
Ma ei pea seda isiklikuks küsimuseks, vaid pigem seda,
kuidas Iisraeli nüüdne valitsus uurib võimalusi lahendada probleeme,"
ütles Linde Rootsi Raadio intervjuus.
Iisrael on püüdnud viimasel ajal kõrgetasemelise diplomaatia teel
peatada Iraani tuumarelvaprogrammi
ja samal ajal on riigi armee IDF alustanud ettevalmistusi sõjaks,
kui rahumeelse lahenduseni ei jõuta
uue rahvusvahelise lepinguga, mis Iraanile tuumarelva keelustab.
Rahvusvahelise Aatomienergia agentuuri IAEA maikuise raporti järgi
oli Iraanil ca 10 kg ligi 60 protsendini rikastatud uraani.
Iraan vajab kokku ca 40 kg 60-protsendilist uraani,
et toota piisavalt relva tasemel uraani.
Iraani Aatomienergiaameti juht Mohammad Eslami teatas omakorda,
et Iraan on juba rikastanud üle 120 kg 20-protsendilist uraani,
mis ületab IAEA viimase hinnangu peaaegu poole võrra.
Tuumarakett eeldab siiski tuumapea ja raketiplatvormi ehitust.
Iraanil on juba ca 2000 km kaugusele ulatuvaid rakette,
kuhu võib paigaldada tuumapea, kuid ballistiliste rakettide arengutööd
on Iisraelil õnnestunud erinevate vahenditega aeglustada.
Peaminister Bennetti sõnul
on Iraan teinud uraani rikastamises penikoormasamme.
"Maailm ootab, iraanlased mängivad ajaga ja tsentrifuugid pöörlevad.
Iisraeli vastutusel on tagada tegudega, mitte sõnadega,
et Iraan ei saaks kunagi tuumarelva.
Tuumarelvad sellise äärmusliikumise ja vägivaldse valitsuse käes
muudavad regiooni ja maailma palet.
Meile pole see strateegiline probleem,
vaid eksistentsiaalne küsimus."
Lähinädalad on otsustavad
Iraaniga sõlmitava tuumarelvalepingu tuleviku suhtes, tõdes Bennett.
Iga päevaga, mis möödub Teherani vastuseta USA algatustele,
rikastab Iraan rohkem uraani
ja lüheneb sõjalise tegevuseni jääv ajaaken."
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee